Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2024-06-25)

Oʻzbekiston Respublikasi Qurolli Kuchlari harbiy xizmatchilarini ovqatlantirish, uy-joy bilan taʼminlash, ularga tibbiy yordam koʻrsatish va majburiy sugʻurta qilish boʻyicha autsorserlar tomonidan koʻrsatilgan xizmatlar uchun oʻzaro hisob-kitoblarni oʻz vaqtida amalga oshirish hamda Oʻzbekiston Respublikasining mudofaa qobiliyatini taʼminlash xarajatlarini moliyalashtirishni yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Mudofaa vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda mazkur qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi mudofaa vaziri B.N. Kurbanov zimmasiga yuklansin. 1. Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy shaxsiy sugʻurtasi toʻgʻrisida” 1994-yil 26-yanvardagi 38-son qarorida (Oʻzbekiston Respublikasi QT, 1994-y., 1-son, 6-modda): a) 1-bandda: ikkinchi xatboshiga “Davlat xavfsizlik xizmatiga,” soʻzlaridan keyin “Elektron texnologiyalarni rivojlantirish markaziga” soʻzlari qoʻshilsin; uchinchi xatboshiga “Davlat xavfsizlik xizmati,” soʻzlaridan keyin “Elektron texnologiyalarni rivojlantirish markazi” soʻzlari qoʻshilsin; b) 42-bandning ikkinchi xatboshiga “Davlat xavfsizlik xizmati,” soʻzlaridan keyin “Elektron texnologiyalarni rivojlantirish markazi” soʻzlari qoʻshilsin. 3. Vazirlar Mahkamasining 2009-yil 31-dekabrdagi 343-son qarori bilan tasdiqlangan Budjet tashkilotlari va davlat unitar korxonalarining asosiy vositalarini hamda qurilishi tugallanmagan obyektlarini sotish, shuningdek ularni sotishdan tushgan pul mablagʻlarini taqsimlash tartibi toʻgʻrisidagi nizomning 8-bandi quyidagi mazmundagi xatboshi bilan toʻldirilsin: “Oʻzbekiston Respublikasi Mudofaa vazirligi tomonidan umumfuqaro foydalanishidagi boʻshayotgan mol-mulklar, shuningdek, avtomobil va maxsus texnikalarni sotishdan olingan pul mablagʻlari toʻliq miqdorda Mudofaa vazirligining ixtiyorida qoladi va maqsadli ravishda Mudofaa vazirligi boʻlinmalarining moddiy-texnik bazasini mustahkamlash va rivojlantirish uchun yoʻnaltiriladi”. 5. Vazirlar Mahkamasining 2019-yil 31-iyuldagi 653-f-son farmoyishi bilan tasdiqlangan Oʻzbekiston Respublikasi Mudofaa vazirligi Toshkent va Markaziy harbiy okruglarining ayrim harbiy shaharchalarining infrastrukturasini takomillashtirish boʻyicha tadbirlar Rejasi I boʻlimi rus tilidagi matni 12 pozitsiyasining “Moliyalashtirish manbalari” grafasiga “Dopolnitelnie istochniki mestnogo budjeta xokimiyata Djizakskoy oblasti” soʻzlaridan keyin “, vnebudjetnie sredstva Ministerstva oboroni i inie istochniki, ne zapreщennie zakonodatelstvom” soʻzlari qoʻshilsin.